Hallandsås

Hallandsåsen er en ås på grensen mellom landskapene Skåne og Halland i Sverige. Åsen begynner ved kysten syd for Laholmsbukten og løper i sydøstlig retning omtrent til Örkelljunga. Dette er en strekning på rundt 40 km. Omtrent midtveis langs denne strekningen ligger åsens høyeste punkt Högalteknall (226 moh). En lavere topp, Lyngebjärs knall (200 moh.) ligger mot nordvest sør for Båstad. Europavei 6 krysser åsen omtrent midt mellom disse høydene.
For jernbanen langs Sveriges vestkyst er det planlagt en tunnel gjennom åsen som ventes åpnet i 2015.

Hallandsåsen er et populært utfluktsområde både om sommeren og om vinteren. Vandringsveien Skåneleden krysser Hallandsåsen både på langs og på tvers. På nordsiden av åsen er det et alpinanlegg.

Se også 
 Hallandsåstunnelen

Referanser

Eksterne lenker 
 Skåneleden, Stiftelsen Skånska Landskap
 Projekt Hallandsås, Trafikverket

Hallands läns geografi
Skåne läns geografi
Hallands geografi
Skånes geografi
Åser